****

**Република Србија**

**Град Крагујевац**

**Градска управа за друштвене делатности**

**Број: 320-24 /26-XXV**

**Датум: 19. фебруар 2026. године**

**К р а г у ј е в а ц**

Градска управа за друштвене делатности на основу члана 3. Правилника о начину, поступку и критеријумима за остваривање права за доделу средстава за подстицање програма/пројеката или финансирање недостајућег дела средстава из буџета града Крагујевца за реализацију програма/пројеката од јавног интереса које реализују удружења (“Службени лист града Крагујевца“ број 22/23 - пречишћен текст), упућује

**ПОЗИВ ЗА ЈАВНУ РАСПРАВУ**

**о**

**Нацрту закључка о одређивању приоритетних области** **за које ће бити расписан**

**Јавни конкурс за финансирање/суфинансирање пројеката удружења/организација**

**у области пољопривреде на територији града Крагујевца у 2026. години**

**Позивају се** грађани града Крагујевца, као и удружења/ организације грађана која делатност обављају на територији града Крагујевца ( у даљем тексту: предлагачи) **да дају своје предлоге и мишљења поводом Нацрта закључка о одређивању приоритетних области** за које ће бити расписан Јавни конкурс за финансирање/суфинансирање пројеката удружења/организација у области пољопривреде на територији града Крагујевца у 2026. години.

Нацртом закључка су одређене као приоритетне области, које тематски треба да буду обрађене кроз предлоге пројекта, који ће се реализовати у 2026. години и који треба да допринесу унапређењу пољопривреде, а за које ће бити расписан Јавни конкурс за финансирање/суфинансирање пројеката удружења/организација у области пољопривреде на територији града Крагујевца у 2026. години.

Предлог/зи се може/могу упутити у периоду од 19.02.-23.02.2026. године закључно са даном 23.02.2026. године.

Јавна трибина (у организацији Градске управе за друштвене делатности), одржаће се дана 24.02.2026. године са почетком у 11 часова, у Крагујевцу, улица Трг Слободе број 3, сала број 105 (први спрат) на којој ће бити ‘’ сведена ‘’ јавна расправа, односно учесницима ће бити презентовани сви пристигли предлози, односно Извештај о пристиглим предлозима, мишљењима и примедбама, о којима ће се отворити расправа и извршити избор члана и заменика члана Комисије – представника стручне јавности, који ће узети учешће у раду Комисије, по расписаном Јавном конкурсу за финансирање/суфинансирање пројеката удружења/организација у области пољопривреде на територији града Крагујевца у 2026. години.

Предлози се упућују искључиво писаним путем, на следећи начин:

- препорученом поштом у затвореној коверти или

- непосредно/лично предати Градској управи за друштвене делатности на адресу:

Град Крагујевац

Градска управа за друштвене делатности

Трг Слободе број 3

у периоду од 19.02.- 23.02.2026. године, радним данима у времену од 8 до 15 часова, са назнаком: ‘’Предлог/мишљење/ примедба за јавну расправу’’.

Представници Града Крагујевца, односно надлежне Градске управе, који ће спровести јавну расправу и јавну трибину биће: Верица Шапић, координатор за аграрну политику, у својству председавајућег и Звездана Рајачић, представник Градске управе, у својству записничара.

По окончању Јавне расправе, Градска управа за друштвене делатности ће донети Закључак о одређивању приоритетних области и расписати Јавни конкурс за финансирање/суфинансирање пројеката удружења/организација у области пољопривреде на територији града Крагујевца у 2026. години, о чему ће јавност бити благовремено обавештена.

**ВД НАЧЕЛНИКА,**

**Тамара Јовановић с.р.**